ابراهیم اوغلو ذکریا ، آتا آناسی و بوتون فامئللری نصرانی اولاراق، و اؤزوده بئله بیر دین ده ایکن، بیر زامان اولاردی کی اوره کدن ایسلام دینینه گؤیول باغلامیشدیر. و ایچه ریسیندن قاینایان دویغو اونو ایسلام دینینه چاغیریردی . آنجاق آتا آناسی و فامئللری نین گؤیولو اولمایاراق ، ایسلام دینینه اوز گتیریب اونون قانونلارینا بویون اَیدی.
حجّ زامانی چاتدی، جاوان ذکریا حجّ سفری قصدیله کوفه دن چیخدی و مدینه ده امام صادق(ع) حضرتلری نین قوللوغونا چاتدی. ایسلاما اوز گتیرمه ک جریانین حضرته تعریف ائتدی و سونرا دئدی: آتام ، آنام و بوتون فامئللریم نصرانی ( مسیحی ) دیرلر . آنام کوردیر . من اونلاریله بیر یئرده یم و اونلاریله آجیقلی حالدا بیر سفره ده خوره ک یئییره م. بئله بیر حالدا منیم تکلیفیم نه دیر؟
– آیا اونلار دووز اتی یئییرلر؟
– یوخ یابن رسوال الله! اونلار هئچ اللرینده وورماییرلار.
– اونلاریله اوتوروب دورماغیوین مانعی یوخدور.
اوندان سونرا بویوردو: آنا وین حالین گؤزله! هر نه قده ر دیری دیر اونا یاخشیلیق ائتگیلن. اؤلندن سونرا دا اونون اؤلوسون آیری بیر کسه تاپیشیرما! جنازه سین تشییع ائتمه ک اوچون اؤزون ایشلرین یئر به یئر ائتگیلن!
حج گونلری باشا چاتدی و جاوان ، کوفه یه گئتدی. حضرتین تاپیشیردیقلاری یادیندایدی. آنایا خدمت ائتمه ک قئییشین باغلادی و بیر لحظه ده کور آناسی نین قوللوغوندان قیراغا چکیلمه دی. اؤزو اؤز الیله اونا خوره ک وئریردی و اوستونه باشینا یئتیشیردی.
اوغلانین مکه دن قاییداندان سونراکی رفتاری آناسینا تعجّب گتیریردی. بیر گون اوغلونا دئدی: « اوغلوم! سن کی قاباقجا اؤز دینیمیزده ئیدین، و من سنیله بیر مذهب ده یاشاییردیق، بیر بئله منه مهربانلیق ائتمه ییردین، ایندی نه اولوبدور کی قاباقجادان چوخ منه محبّت گؤرسه دیرسن؟!
– آناجان! پیغمبر(ص) اوغلانلاریندان بیری منه بئله امر ائدیبدیر
– او کیشی اؤزو ده پیغمبردیر؟
– یوخ، او پیغمبر ده ییل ، او پیغمبرین اوغلودور.
– اوغولجاغیم! گومان ائدیرم کی او اؤزو پیغمبردیر، چون بئله تاپیشیرمالاری پیغمبردن ساوای هئچ کیم دئمه ز.
– یوخ آناجان! آرخایین اوُل، او پیغمبر ده ییل، او پیغمبرین اوغلانلارینداندیر، ائله بیل بیزیم پیغمبریمیزدن ساوای داها باشقا پیغمبر گلمه یه جکدیر.
– اوغولجاغیم! سنین دینین چوخ یاخشی دیندیر. بوتون دین لردن یاخشیدیر. دینیوی منه عرضه قیل!
جوان، شهادتینی آنایا عرضه ائتدی . آنا موسلمان اولدو . سونرا جوان آناسینا ناماز اؤرگه تدی .
او گونو اوغلونون یاردیملیق ایله ناماز قیلیب گئجه ده ناماز اوسته جانین تانری یه تاپیشیردی.
سحر چاتدی، موسلمانلار اونون غسل و تشیعینده حاضیر اولدولار .
او کس کی جنازه یه ناماز قیلدی و اؤز الیله تورپاغا تاپیشیردی ، جاوان اوغلو « ذکریا » ایدیر.
قایناق: داستان راستان
چئویره ن: الف. عظیمی بیلوردی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab